Det kommer til at regne med bøder, efter at Nordjyllands Politi mandag og tirsdag udførte færdselskontrol i og omkring Aalborg. På de to dage har 91 bilister overtrådt færdselsloven - to af dem i den helt grove ende. Det oplyser lederen af den operative færdselsafdeling, politikommissær Thomas Ottensen: - Igen må vi desværre konstatere, at der bliver kørt for stærkt. Alt for stærkt. Af de mange fartoverskridelser var der også to tilfælde af vanvidsbilisme, siger han. Sådan fordelte sagerne sig: Kørte vandvidskørsel i byen Den ene af de to vanvidsbilister kørte 107 kilometer i timen i byen, hvor man må køre 50. Politiet fangede også en bilist, der var helt oppe og køre 192 kilomter i timen på landevejen på Roldvej, hvor man må køre 80. Det fører til en beslaglæggelse af køretøjet med henblik på konfiskation. - art er farlig og skyld i mange ulykker, så jeg kan kun opfordre til, at man letter trykket på speederen og holder sig inden for hastighedsbegrænsningerne. Det handler om trafiksikkerhed på de nordjyske veje – det er derfor, at vi laver kontrollerne, understreger Thomas Ottensen. Politikommissæren bebuder, at Nordjyllands Politi snart er på gaden igen med en ny kontrol et sted i Nordjylland.

Referat:
En bilist kørte 107 kilometer i timen i Aalborg midtby, mens en anden kørte 192 på landevejen på Roldvej.